section_heading: Životopis
paragraph_text: Rođena je 1. veljače 1984. godine u Splitu. Odrasla je u Kaštel Starom, a završila je Srednju pomorsku školu u Splitu. Pjevanjem se bavi od malih nogu. Prvo je počela pjevati u školskom, a kasnije i u crkvenom zboru gdje je bila solistica. S 14 godina je počela pjevati u sastavu te nastupati s istim po Dalmaciji (moto susreti i klubovi). S 15 godina je počela pohađati privatne satove pjevanja kod operne pjevačice, Sanje Erceg - Vrekalo i iste je pohađala dvije godine.